Komelelo ya selemogare yeo e bago gona go tloga Desemere-gare go fihla Janaware-gare yeo e ka letelwago karolong ye kgolo ya fao sonoplomo e tšweletšwago gona, e kgatha tema ye bohlokwa go phetheng ga nako ya go bjala. Ka ge go khukhuša ga sonoplomo go sepelelana le go nyaka meetse a mantši ga yona le gona ka ge e le kgato yeo mo go yona sonoplomo e huetšwago gabonolo ke komelelo, nako ya go bjala e swanetše go kgethwa ka go kgonthiša gore e ka se khukhuše ge go na le kgonagalo ye kgolo ya phišo le komelelo. Kgonagalo ya mathata ebile e golela godimo ge peu ya sonoplomo e bjalwa pejana ga nako mmung wo o omilego go ya fase. Ge pula e nele gabotse pele ga pšalo mme mmu o khoše meetse sonoplomo yeo e bjetšwego pejana ga nako e ka atlega gabotse. Profaele ya moithuti ke rekoto ya go gatela pele ya tshedimošo ya go akaretša kgatelopele ya moithuti, go akaretšwa tlhabollomoka ya dikokwane tše bohlokwa tša bophelo, maikutlo le tlhabollo ya leago. E thuša morutiši go kwešiša moithuti bokaone mo kreiting ye e latelago goba mo sekolong se sengwe, ka yona tsela yeo o kgona go fetola ka tshwanelo mabapi le dinyakwa tša moithuti. Profaele ya moithuti yo mongwe le yo mongwe e swanetše go hlokomelwa ka tshwanelo gomme gape e swanetše go šika le moithuti ka dinaklo tšohle mererong yohle ya sekolo.